Rietpoort is 'n Merino-skaapplaas net 11 km van die dorpie Trompsburg af (120 km suid van Bloemfontein) op die N1 na Kaapstad. Dit is ook 'n wildplaas met springbokke, blesbokke, swartwildebeeste en gemsbokke wat ons gaste kan besigtig.
Beleef Suid-Afrikaanse gasvryheid op sy beste in een van ons 4 luukse kothuise. Ons 2-slaapkamerkothuis is ideaal vir paartjies wat wil wegbreek of net 'n bietjie wil ontspan en gehaltetyd geniet. Die ander kothuise bied gerieflike verblyf vir onderskeidelik 6 of 4 gaste. Elke kothuis is stylvol versier en het 'n grasdak met wit mure. Binne die eenhede is ligte skakerings gebruik en die meubels is meestal hout (daar is dubbelbeddens of 2 enkelbeddens in die kothuise met slaapplek vir onderskeidelik 4 en 6 gaste). Verder is elke kothuis toegerus met 'n kombuisie, veilige parkeerplek en braaigeriewe om jou wegbreek aangenaam en gerieflik te maak.